Gorm Spaabæk fungerede i en årrække som billedkunstner og underviser i billedkunst på bl.a. Dronninglund Gymnasium og på VUC-centre. Han har således været med til at præge flere nordjyske generationers kunstopfattelse. Han har haft formidlingsopgaver for bl.a. [[Nordjyllands Kunstmuseum]], og ikke mindst er Gorm Spaabæk en passioneret debattør om kunst og kunstpolitik, og forholdet mellem kunstnere og det offentlige, hvor han flittigt kæmper for værdien af kunst og kunstnere i samfundet i utallige medieindlæg og skrifter. Ikke mindst plæderer Gorm Spaabæk for en regional og kommunal kunstpolitik, der kan holde på unge kunsttalenter og udvikle det nordjyske kunstliv<ref>Jørgen Riber Christensen: Idé-landet. Kunsten & Virksomheden, Aalborg Universitetsforlag 2007</ref>. Et andet tema han kæmper for er en anstændig udstillingspolitik, der tager et social ansvar overfor de udstillende billedkunstnere<ref>http://www.gormspaabaek.dk/debat.htm</ref>.
Levende_personer Personbillede_savnes Kunst Maleri